20-25 mart kunlari Birlashgan Arab Amirliklarining Dubay shahrida yengil atletika bo‘yicha FAZZA-2017 Xalqaro Gran-pri turniri bo‘lib o‘tmoqda. Bu haqida O‘zbekiston Milliy Paralimpiya Assatsiatsiyasi (MPA) matbuot kotibi xabar berdi. Ushbu musobaqada 50 ga yaqin davlatdan 400 dan ziyod paralimpiya sportchilari kuch sinashmoqda. Shular qatorida O‘zbekiston MPAning 4 nafar sportchisi ham ishtirok etmoqda. Bizning vatandoshlarimiz shu kunga qadar uch medalni qo‘lga kiritishdi. O‘zbekiston Milliy Paralimpiya terma jamosining FAZZA-2017 xalqaro turnirida ishtirok etgan a’zosi Semenova Natalya yengil atletikaning yadro otish turi bo‘yicha - kumush, nayza otish turi bo‘yicha esa oltin medallarni qo‘lga kiritdi. Yana bir sportchimiz Sultonov Elbek yadro otish musobaqalarida faxrli uchinchi o‘rinni egalladi. Bundan tashqari, mazkur turnirda hamyurtlarimizning yadro uloqtirish hamda disk otish bahslarida ishtirok etishlari ham kutilmoqda.